「認真答我。」啊童一面正經地說。
「吓,咁認真既你突然間,我都話咯,無論點我都會繼續愛你,就算我見唔到你,你唔再係我身邊,發生咩事都好,我都會繼續愛你。」我認真說。
「你覺得咩係愛呀咁?」 嘩啊童啲問題越嚟越難答既...
「我對你既感覺。」好彩我轉數快啫...嘻。
啊童聽到後甜甜一笑,甜得快要融化我心窩。
「成日都口花花。」
「痴線,咩口花花,真心換絕情!」
「你可唔可以應承我呢一生一世都剩係愛我一個。」
「唔得...我仲要愛埋我地第時個BB。」
「除咗個BB之外呢咁,嗱我冇話應承你會同你生㗎,我係話如果咋。除咗個BB之外你係唔係剩係愛我一個。」
「係呀係呀,咁驚做咩啫,係咪發燒會搞到個人冇安全感㗎。你放心喎,我女朋友咁~正,唔愛你愛邊個喎。」我篤一篤她的臉頰。
「勾手指尾吖。」啊童把她的尾指伸出。
「駛唔駛呀...」話雖如此,但我仍然配合地把尾指伸出勾著她的尾指。
「嗱,勾過手指尾㗎我地,你唔準唔愛我呀。」啊童說。
「得啦得啦,都話唔會咯,以後都剩係愛你一個,都唔明你今日搞乜,其實你係咪燒壞咗個腦,講埋晒啲奇奇怪怪既野,好心你啦,可唔可以比啲信心我呀,我似係啲咁既人咩?我不知幾專一,至少都中出咗先至飛你啦。」
「你講乜野呀!又講衰野...」啊童不滿地說。
「唔講唔講,總之我都係想帶出無論點都唔會離開你,OK啦?放心啦?」
「唔...」啊童滿意地點一點頭,
「唔好再亂諗嘢啦你,無論點我都會喺你身邊陪住你同愛你。講夠嘢啦你,快啲瞓覺啦。」害怕比她繼續追問下去的我說。
「講故仔比我聽!」
「傻㗎你,咁大個人都仲要聽故仔先瞓得著。」
「你歧視呀?邊個話大個就唔可以有臨瞓前聽故仔既習慣㗎?」
「得得得,怕咗你,乜你發燒都咁串咁惡㗎!想聽咩題材既故事呀你?」我問。
「是但啦,你決定。」
「嗱你話㗎。喺好耐好耐以前,有個人眼前有條魚同熊掌,但係佢剩係可以揀一樣,於是佢就講『魚係我想要既野,熊掌都係我想要既野。如果兩樣野我唔可以要哂既話,咁我唯有...』」
「咩故事嚟㗎,好悶呀,有冇啲得意啲既故事呀?」啊童不滿地說。
「嘻,就係悶先好,包你瞓著。反正你而家聽定先都冇壞既,下年你都要學㗎啦。」我說。
「下年點會要學呢啲嘢呀?」啊童不解地問。
「咩呀,十二篇範文喎,考DSE一定要學㗎喎。」我說。
「唔想聽呀,你講過另一啲得意啲既故仔,唔好再講咩範文啦。」
跪求大家Follow我既IG: MaanYin05